****

**Aktivity september 2020**

**Kde bolo tam bolo alebo ako sa maľuje s láskou**

*Výstava predstavuje ukážky ilustrácií výtvarníčky Ľubice Suchalovej Harichovej vytvorené kombinovanou technikou, ako je akvarel, olejový pastel, farebné pentelky, útržky papiera, či netkaný textil.* *Výstava sa uskutočňuje v rámci Dni európskeho kultúrneho dedičstva 2020 a zároveň je sprievodnou aktivitou v rámci projektu „Happening v knižnici“, ktorý z verejných zdrojov podporil Fond na podporu umenia, ktorý je hlavným partnerom projektu.*

**Dátum:** 2. 9. 2020 – 30. 9 2020

**Maľujeme vľavo-vpravo**

*Tvorivý ilustrátorský workshop pre deti s výtvarníčkou Ľubicou Suchalovou Harichovou. Na obidvoch workshopoch výtvarníčka predvedie maľovanie ľavou a pravou rukou súčasne. Pokúsi sa to naučiť aj deti, pretože touto technikou sa stimuluje opačná hemisféra mozgu, čo má blahodarný vplyv na fantáziu detí.*

**Dátum:** 10.9.2020

**Čas:** 9:00 a 10:30 h

**TAJOMNÉ, ZÁHADNÉ A ....**

*Autorská beseda so slovenským autorom krimi príbehov Jurajom THALOM, ktorý žije a tvorí v Topoľčanoch.*

*„Autorové krimi romány majú výborný štýl písania, zaujímavé zápletky, dej, ktorý nie je zbytočne prekombinovaný a zamotaný a dokáže udržať čitateľa v napätí až do úplného konca.“ –* toto sú slová čitateľov, ktoré hovoria za všetko.

**Dátum:** 16.9.2020

**Čas:** 16:30 h

**Ako zostať slušným človekom**

*Interaktívna prednáška herečky, trénerky komunikačných zručností a občianskej aktivistky Ľubice Blaškovičovej na tému nielen spoločenskej etikety. Ľudská slušnosť má pravidlá, ktorých akceptovanie a napĺňanie môže byť cestou k rešpektu v spoločnosti, ale aj cestou k angažovanému občianstvu.*

**Dátum:** 21.9.2020

**Čas:** 10:00 a 11:00 h

**Baby time**

*Detské „džavotanie“ oživí priestory knižnice na podujatí Baby time – batoľatá v knižnici, kde rodičia urobia prvé kroky na vzdelávacej ceste svojho dieťaťa pomocou bábok, rýmov a mini príbehov.*

**Dátum:** každý pondelok

**Čas:** 10:00-11:00 h



**ITY učenie nikdy nekončí**

*Cieľom je vysvetliť jednoduchou a zábavnou formou prácu z informačnými technológiami pre tých, ktorým je takáto činnosť cudzia, nová, ale lákavá. Vítaný je každý, kto má záujem sa niečo nové naučiť a dozvedieť.*

**Dátum:** prvý utorok v mesiaci

**Čas:** celodenná PC služba

**Kreatívne starnutie**

*Zábavný, odpočinkový a meditačný relax v knižnici, v podobe spoločenských, vzdelávacích, logických a vedomostných hier, či antistresových omaľovánok, ktoré seniori môžu v našej knižnici naplno využívať.*

**Dátum:** prvý štvrtok v mesiaci

**Čas:** 13:00 - 15:00 h

**Rodinné hry a ich hranie v knižnici**

*Spoločenské hry sú stále zdrojom zábavy a  poučení. Pravidlá sa prispôsobujú dobe, moderným výrazom a životu okolo nás. Mladšie generácie sa čím viac k spoločenským hrám opäť vracajú, preto aj naša knižnica v týchto letných dňoch ponúka bohatú zábavu a časový priestor pre rodiny a viacgeneračné skupiny.*

**Dátum:** každý štvrtok

**Čas:** 14.00 – 15.30 h

****

**Fanklub mládežníckej knihy**

*Posedenie mladých čitateľov pri knihách a aktivitách spojených s knihami a autormi kníh.*

**Dátum:** posledný piatok v mesiaci

**Čas:** 14:30 – 17:00 h

Viac informácií na <http://kniznicatv.sk/>

